
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση της 5102/3731/26,11.1987 (ΦΕΚ 

716/Β/10.12.1987) απόφασης του Προέδρου της Βουλής. 1 

Άδεια σύστασης Ανώνυμης Χρηματιστηριακής Εταιρείας με την επωνυμία 

«ΝΙΚΗΦΟΡΟΣ Α.Χ.Ε.» μετοχικού κεφαλαίου 100 εκατ. δρχ. 2 

Παράταση του χρόνου ισχύος της 32188/1.12.89 κοινής απόφασης των 
Υπουργών Εθνικής Οικονομίας και Εργασίας, ως προς το σημείο που 

αφορά τη χρηματοδότηση του Δήμου Καλυμνίων. 3 

Καταβολή μέρους των οφειλόμενων δεδουλευμένων αποδοχών στους μι¬ 
σθωτούς της επιχείρησης ΒΟΜΒΥΞ ΑΕ που πτώχευσε. 4 

Εγγραφές, μετεγγραφές και αποδεσμεύσεις ποδ/στών Β', Γ' Εθνικής Κατη¬ 
γορίας και Ερασιτεχνών, άγων, περιόδου 1991-92 . 5 

Χαρακτηρισμός ως ιστορικού διατηρητέου μνημείου του χτιρίου ιδ. Γ. Τζα- 

νακάκη, στην οδό Χαλέπας 8 στα Χανιά . 6 

Χαρακτηρισμός ως ιστορικού διατηρητέου μνημείου της οικίας Ευαγγ. Δα- 

μανάκη, στον Κεφαλά Αποχορώνου Χανιών . 7 

Σύσταση Επιτροπής αναβάθμισης της Υγείας των κατοίκων των νησιών 

του Αιγαίου . 8 

Τροποποίηση Συγκρότησης Διοικητικού Συμβουλίου ΔΕΘ ΑΕ . 9 

Σύσταση ιδίου Νομικού Προσώπου στην Κοιν. Αγίου Κων/νου Ν. Σάμου με 
την επωνυμία Σχολική Επιτροπή Δημοτικού Σχολείου Αγ. Κων/ 

νου .10 

Σύσταση ιδίου Νομικού Προσώπου στην Κοιν. Κονταιίκων Ν. Σάμου με την 
επωνυμία Σχολική Επιτροπή Δημοτικού Σχολείου Κονταιίκων .... 11 


Σύσταση ιδίου Νομικού Προσώπου στην Κοιν. Παλαιοχώρας Ν. Χαλκιδι¬ 
κής με την επωνυμία Σχολική Επιτροπή Κοινότητας Παλαιοχώρας 12 
Σύσταση ιδίου Νομικού Προσώπου στην Κοιν. Παλαιοχώρας Ν. Χαλκιδι¬ 
κής με την επωνυμία Σχολική Επιτροπή Κοινότητας Παλαιοχώρας 13 
Σύσταση ιδίου Νομικού Προσώπου στην Κοιν. Παλαιοκάστρσυ Ν. Χαλκιδι¬ 


κής με την επωνυμία Σχολική Επιτροπή Δημοτικού Σχολείου.14 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2712 (1) 


Τροποποίηση και συμπλήρωση της 5102/3731/26.11.1987 (ΦΕΚ 
716/Β/10.12.1987) απόφασης του Προέδρου της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις του κανονισμού της Βουλής. 

2. Τις διατάξεις του Ζ' Ψηφίσματος της 8ης Φεβρουάριου 1975 
«περί καταργήσεως των εις τους Βουλευτές αναγνωριξομένων ατελειώυ 
κ.λπ.». 

3. Τις 1342/867/18.3.1975 (ΦΕΚ 339/24.3.1975 τ.Β') 
3579/2357/29.7.1975 (ΦΕΚ 779/29.7.1975 τ.Β') και 5102/ 
3731/26.11.1987 (ΦΕΚ 716/10.12.1987 τ.Β') αποφάσεις του 
Προέδρου της Βουλής. 


4. Την απόφαση της Ολομέλειας της Βουλής «για τη μερική τροπο- ' 
ποίηση διατάξεων του κανονισμού της Βουλής» που δημοσιεύθηκε στο 
ΦΕΚ 82/Α/30.5.1991, αποφασίζουμε: 

1. Η κατά το άρθρο 2 παρ. 1 εδάφιο Β' του Ζ' Ψηφίσματος της 

18.2.1975 ατέλεια της τηλεφωνικής επικοινωνίας των Βουλευτών 
όπως αυτή προσδιορίστηκε στην παρ. 2 του άρθρου 1 της απόφασης της 
Ολομέλειας της Βουλής «για τη μερική τροποποίηση διατάξεων του κα¬ 
νονισμού της Βουλής (ΦΕΚ 82/Α/30.5.1991) μπορεί να πραγματο¬ 
ποιείται σύμφωνα με τις 1342/867/18.3.1975, 3579/2357/ 

29.7.1975 και 5102/3731/26.11.1987 αποφάσεις από 4 το πολύ 
τηλεφωνικές συνδέσεις από τις οποίες η 1η θα βρίσκεται στην περιοχή 
της τέως διοικήσεως πρωτευούσης και οι άλλες σε περιοχή που θέλει 
δηλώνει ο Βουλευτής κατά την ελεύθερη επιλογή του. 

2. Η έναρξη της ισχύος της τηλεφωνικής ατέλειας για τις τέσσερις 
συνδέσεις θα αρχίζει για κάθε Βουλευτή το αργότερο μέσα σε 10 ημέρες 
από τότε που ο Βουλευτής θα γνωστοποιήσει εγγράφως στον ΟΤΕ την 
επιλογή του να ισχύει η Βουλευτική τηλεφωνική ατέλεια για τέσσερις 
κατονομαζόμενες τηλεφωνικές συνδέσεις. 

3. Η ισχύς της απόφασης τούτης αρχίζει από τη δημοσίευσή της στην 
Εφημερίδα τηςΚυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 10 Ιουνίου 1991 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΑΔΑΡΗΣ 

- 4 - 

Αριθ. Ε.Κ.;175 (2) 

83η/4.6.91 Συνεδρίαση της Επιτροπής Κεφαλαιαγοράς 
Άδεια σύστασης Ανώνυμης Χρηματιστηριακής Εταιρείας με την επω¬ 
νυμία «ΝΙΚΗΦΟΡΟΣ Α.Χ.Ε.» μετοχικού κεφαλαίου 100 εκατ. δρχ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Το Ν. 1806/1988 για την «τροποποίηση της νομοθεσίας για τα 
Χρηματιστήρια Αξιών και άλλες διατάξεις», 

2. Την απόφαση με αριθ. πρωτ. 43690/Β.982/25.10.90 του 
Υπουργού Εθνικής Οικονομίας για την αύξηση ελάχιστου ύψους του με¬ 
τοχικού κεφαλαίου Ανώνυμης Χρηματιστηριακής Εταιρείας σε 100 
εκατ. δρχ. 

3. Την απόφαση της 46ης/10.7.90 Συνεδρίασης της Επιτροπής Κε¬ 
φαλαιαγοράς θέμα 2ο, για την ίδρυση της Εταιρείας. 

4. Την από 4.6.91 αίτηση της Εταιρείας για έγκριση κατάθεσης του 
κεφαλαίου. 

5. Την εισήγηση του Δ. Καλλίνικου, αποφασίζει: 

Παρέχει την άδειά της για την σύσταση της Ανώνυμης Χρηματιστη¬ 
ριακής Εταιρείας με την επωνυμία «ΝΙΚΗΦΟΡΟΣ Α.Χ.Ε.» με μετο¬ 
χικό κεφάλαιο 100 εκατ. δρχ. 

Το Διοικητικό Συμβούλιο της Εταιρείας απαρτίζεται από τους: 

- Σκαμπαβία Φωκϊωνα 

- Καφετζιδάκη Ιωάννη 

- Κωνσταντίνου Ζήση 

- Λάσκαρη Κωνσταντίνο 

- Λιγνό Αλέξανδρο 

- Σκαμπαβία Μαρία 

- Κοτρωνάκη Ιωάννα 

- Δανέζη Μάριο 

- Καρακίτσο Βασίλειο 

Χρηματιστηριακός εκπρόσωπος της Εταιρείας ορίζεται ο Σκαμπα¬ 
βίας Φωκίωνας. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- 4 - 

Αριθ. 30291 (3.) 

Ιίαραταση του χρόνου ισχύος της 32188/1.12.89 κοινής απόφασης 

των Υπουργών Εθνικής Οικονομίας και Εργασίας, ως προς το ση¬ 
μείο που αφορά τη χρηματοδότηση του Δήμου Καλυμνίων. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝ. ΟΙΚΟΝΟΜΙΑΣ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Τη γνώμη του Δ.Σ. του ΟΑΕΔ (αριθμ. συνεδρίασης 3/22.1.91) 
που μας υποβλήθηκε με το υπ’ αριθμ. 101095/24.1.91 έγγραφό του. 

3. Τις διατάξεις του άρθρου 20 παρ. 3 εδάφ. β' του Ν. 1558/85 
(ΦΕΚ 137/Α/85) και το γεγονός ότι ο Υπουργός Εθνικής Οικονομίας 
κωλύεται. 

4. Την υπ’ αρ. Υ 1201/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

Εγκρίνουμε την παράταση του χρόνου ισχύος της 32188/1.12.89 
κοινής απόφασης των Υπουργών Εθνικής Οικονομίας και Εργασίας, ως 
προς το σημείο που αφορά τη χρηματοδότηση του Δήμου Καλυμνίων, 
μέχρι 11.6.91, επειδή δεν ολοκληρώθηκαν τα έργα που δεν απορροφή- 
θηκε όλο το ποσό που εγκρίθηκε με την παραπάνω κοινή Υπουργική 
Απόφαση. 

Η Απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με τις διατάξεις της παρ. 1 εδάφ. γ' του άρθρου 1 του Ν. 301/ 
76. 

Αθήνα, 23 Μάΐου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΕΥΘ. ΧΡΙΣΤΟΔΟΥΛΟΥ Α. ΚΑΛΑΝΤΖΑΚΟΣ 

-♦- 

Αριθ. 31595 (4) 

Καταβολή μέρους των οφειλόμενων δεδουλευμένων αποδοχών στους 

μισθωτούς της επιχείρησης ΒΟΜΒΥΞ ΑΕ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «Περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 774/91 γνωμοδότηση του Δ.Σ. του ΟΑΕΔ (αριθμ. συ¬ 
νεδρίασης 17/7.5.91) που μας υποβλήθηκε με το αριθ. 106491/ 
10.5.91 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει έκδηλη οικονομική αδυνα¬ 
μία της επιχείρησης ΒΟΜΒΥΞ ΑΕ. 

4. Την υπ’ αρ. 100919/22.11.90 απόφαση του Υπ. Εργασίας, 
αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 195 
μισθωτούς της επιχ/σης ΒΟΜΒΥΞ ΑΕ που πτώχευσε μέρους των οφει- 
λομένων δεδουλευμένων αποδοχών τους και μέχρι του ποσού των σαρά¬ 
ντα χιλιάδων δρχ, (40.000) συνολικού ύψους επτά εκατομμυρίων 
οχτακοσιών χιλιάδων δρχ. (7.800.000). 


Η απόφαση αυτή που κοινοποιείται για εκτέλεση, να δημοσιευθεί στην 
μερίδα της Κυβερνήσεως. 


Αθήνα, 7 Ιουνίου 1991 

Με εντολή Υπουργού 
Ο Γενικός Γραμματέας 

I. ΣΤΕΦΑΝΟΥ 


♦ 


Αριθ. 17487 ί5) 

Εγγραφές, μετεγγραφές και αποδεσμεύσεις ποδ/στών Β', Γ ΕθνοΑς 
Κατηγορίας και Ερασιτεχνών, άγων, περιόδου 1991-92. 


Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γ.Γ.Α. και των αρ¬ 
μοδιοτήτων αυτής». ” 

β. Του Β.Δ. 729/70 «Περί αμειβομένων Ποδ/στών». 

γ, Του Ν. 75/75 «Περί οργανώσεως του Εξωσχολικού Αθλητισμού 
κ.λπ.» όπως ισχύει. 

δ. Του Ν. 879/79 «Περί Ποδοσφαιρικών Ανωνύμων Εταιρειών» χαι 
σε εκτέλεση των Π.Δ. και Υπ. Αποφάσεων που έχουν εκδοθεί και ισχύ¬ 
ουν. 

ε. Την αριθμ. 12962/30.5,86 Υπ. Απόφαση «Τροποποίηση και συ¬ 
μπλήρωση διατάξεων Ε.Κ.Α.Π.» όπως ισχύει σήμερα. 

2. Την Υπ. Απόφαση 12962/86 «Περί του Κανονισμού Αγώνων 
Ποδοσφαίρου (Κ.Α.Π.)» όπως ισχύει. 

3. Την αριθμ. 1022/20.4.90 Κοινή απόφαση των Πρωθυπουργού 
και Υπ. Πολιτισμού «Ανάθεση αρμοδιοτήτων στην Υφυπουργό Πολιτι¬ 
σμού '4>άνη Πάλλη - Πετραλιά». 

4. Τις αριθμ. 6601/17.5.91 και 6715/24.5.91 προτάσεις της Ελ¬ 
ληνικής Ποδοσφαιρικής Ομοσπονδίας (Ε.Π.Ο.), αποφασίζουμε: 

Οι εγγραφές, μετεγγραφές και αποδεσμεύσεις ημεδαπών και ομογε¬ 
νών αμειβομένων και Ερασιτεχνών Ποδοσφαιριστών Β', Γ' Εθνικών 
Κατηγοριών και Ερασιτεχνικών, διενεργούνται ως εξής: 


Άρθρο 1 

Κατηγορίες Ποδοσφαιριστών 

1. Κάθε ΠΑΕ Β', Γ' Εθνικής κατηγορίας διατηρεί στη δύναμή της 
αμειβόμενους ποδ/ατές ήτοι:τους επαγγελματίες και ημιεπαγγελματίες 
που είχε κατά τον χρόνο του υποβιβασμού της (από την Α' στην Β’ κατη¬ 
γορία) καθώς και όσους θα αποκτήσει αγωνιζόμενη στις παραπάνω χ&· 
τηγορίες. 

2. Κάθε σωματείο Β', Γ' Εθνικής κατηγορίας διατηρεί στη δύναμή 
του: 

α. Αμειβόμενους ποδ/στές 

β. Ερασιτέχνες ποδ/στές 

3. Κάθε ερασιτεχνικό σωματείο διατηρεί στη δύναμή του ερασ/χνες 
ποδ/στές. 

Άρθρο 2 

Αριθμός ποδ/στών ΠΑΕ και σωματείων Β', Γ' Εθνικής κατηγορίας 
και ερασ/χνικών σωματείων. 

1. Κάθε ΠΑΕ Β', Γ' Εθνικής κατηγορίας δεν επιτρέπεται να διατηρεί 
στη δύναμή της περισσότερους από είκοσι πέντε (25) αμειβόμενους 
ποδ/στές. 

Κατ’ εξαίρεση στον αριθμό των παραπάνω ποδ/στών συμπεριλαμβα- 
νονται και οι τυχόν αλλοδαποί ποδ/στές που τα συμβόλαιά τους λήγουν 
μετά το τέλος της αγωνιστικής περιόδου που υποβιβάσθηκαν απο την 
στη Β' Εθνική κατηγορία, εξακολουθούν δε να αγωνίζονται μ ε Χ? ι τ Π ν 
αρχική λήξη των συμβολαίων τους. 

2. Κάθε σωματείο Β', Γ' Εθνικής Κατηγορίας δεν επιτρέπεται να δια 
τηρεί στη δύναμή του περισσότερους από είκοσι δύο (22) αμειβόμενους 
ποδ/στές. 

Επιτρέπεται να χρησιμοποιεί ακόμα μέχρι (3) συνολικά 
ποδ/στές που ανήκουν στή δύναμή του, κατά τη διάρκεια τηί π0 / 
περιόδου, των οποίων η χρησιμοποίηση επιτρέπεται μετά παρ 
πέντε (5) πλήρων ημερών, αφ' ότου τα σωματεία δηλώσουν στην 
με έγγραφό τους τη βούλησή τους αυτή. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Ποδ/στές της κατηγορίας αυτής, οι οποίοι χρησιμοποιήθηκαν σε 
αγώνες των ομάδων τους στις δύο προηγούμενες αγωνιστικές περιό¬ 
δους και δεν καταστούν αμειβόμενοι μέχρι 5.7.91, μένουν υποχρεωτικά 
ελεύθεροι δυνάμενοι να εγγραφούν με οποιαδήποτε ιδιότητα σε οποιοδή- 
ποτε σωματείο ή ΠΑΕ. 

3. Κάθε ερασ/κό σωματείο, καθώς επίσης και τα σωματεία Β', Γ' 

Εθνικής κατηγορίας για τα ερασ/κά τους τμήματα, δεν επιτρέπεται να 
διατηρούν περισσότερους από εκατόν σαράντα (140 ) ποδ/στές ανε¬ 

ξάρτητα από την ηλικία τους. 

4. Κάθε ΠΑΕ ή σωματείο Β', Γ’ Εθνικής κατηγορίας δεν έχει σε 
οποιαδήποτε περίπτωση το δικαίωμα να διατηρεί στη δύναμή του περισ¬ 
σότερους από (2) αμειβόμενους ομογενείς ποδ/στές από την Κύπρο την 
Τουρκία και την Αλβανία. 

Άρθρο 3 

Προθεσμίες εγγραφών 

1. Η αρχική εγγραφή ποδ/στή, διενεργείται κατά το χρονικό διά¬ 
στημα από 11.9-15.5. 

2. Η εγγραφή ποδ/στών που κατέστησαν ελεύθεροι με οποιοδήποτε 
τρόπο, (επαγγελματιών, ημιεπαγγελματιών, αμειβόμενων) σε ΠΑΕ ή 
σωματείο Β', Γ' Εθνικής κατηγορίας διενεργείται από 1.7-15.7 και 
από 1.12-15.12 κάθε έτους, των δε ελεύθερων ερασ/χνών από 11.9- 
31.12. 

3. Η εγγραφή ποδ/στών, που κατέστησαν ελεύθεροι με οποιοδήποτε 
τρόπο, σε ερασ/κά σωματεία, διενεργείται από 11.9-31.12. 

4. Οι ελεύθεροι επαγγελματίες, ημιεπαγγελματίες και αμειβόμενοι 
ποδ/στές απαγορεύεται να εγγράφονται σε ερασ/κά σωματεία που ίδρυ¬ 
σαν ΠΑΕ ή στο ερασ/κό τμήμα των σωματείων Β', Γ' Εθνικής κατηγο¬ 
ρίας. 

Άρθρο 4 

Προθεσμίες μεταγραφών . 

1. Οι μεταγραφές ποδ/στών από ή σε σωματεία και ΠΑΕ Β', Γ' 
Εθνικών κατηγοριών, διενεργούνται στα χρονικά διαστήματα από 1.7- 
15.7 και από 1.12-15.12. 

2. Οι μεταγραφές ερασ/κών ποδ/στών από ή σε ερασ/κά σωματεία 
και σε σωματεία ή ΠΑΕ Β', Γ' Εθνικής διενεργούνται από 1.7-15.7. 

Κατ’ εξαίρεση επιτρέπεται η μεταγραφή ερασ/χνών ποδ/στών Ελλή¬ 
νων του εξωτερικού, σε αμιγώς ερασ/κά σωματεία και στο διάστημα 
11.9-31.12. 

3. Οι διατάξεις των άρθρων 3 και 4 της παρούσης εφαρμόζονται ανά¬ 
λογα για τους ομογενείς από ΚΤΠΡΟ, ΤΟΥΡΚΙΑ και ΑΛΒΑΝΙΑ κα¬ 
θώς και τους Έλληνες του εξωτερικού. 

4. Για την απόκτηση ποδ/στών Β', Γ' Εθνικής κατηγορίας και ερασ/ 
κών κατηγοριών από ΠΑΕ ή σωματεία Α' Εθνικής κατηγορίας εφαρμό¬ 
ζονται οι διατάξεις του ΠΔ 551/79 όπως ισχύει. 

Άρθρο 5 

Αριθμός ποδ/στών που έχουν δικαίωμα να αποκτήσουν οι ΠΑΕ και 
σωματεία Β', Γ' Εθνικής κατηγορίας καθώς και τα ερασ/κά σωματεία. 

1. Κάθε ΠΑΕ ή σωματείο Β’, Γ' Εθνικής κατηγορίας έχει δικαίωμα 
να αποκτήσει από μεταγραφή ή με εγγραφή ελεύθερων ποδ/στών και 
στις δύο μεταγραφικές περιόδους απεριόριστο αριθμό ποδ/στών επαγ¬ 
γελματιών ή ημιεπαγγελματιών ή αμειβόμενων, με την επιφύλαξη της 
παραγράφου 2 του άρθρου 2 της παρούσης, καθώς και ομογενείς από 
την Κύπρο την Τουρκία και την Αλβανία, με την επιφύλαξη της παρ. 4 
του άρθρου 2 της παρούσης. 

2. Κάθε ΠΑΕ Β' ή Γ' Εθνικής κατηγορίας έχει το δικαίωμα να απο¬ 
κτήσει (με εγγραφή ή μεταγραφή) ερασ/χνες ποδ/στές με την προϋπό¬ 
θεση ότι θα τους καταστήσει υποχρεωτικά αμειβόμενους. 

3. α) Κάθε σωματείο Β', Γ’ Εθνικής κατηγορίας έχει το δικαίωμα να 
αποκτήσει ποδ/στές ημεδαπούς ή ομογενείς από την Κύπρο, Τουρκία 
και Αλβανία με την επιφύλαξη της παρ. 4 του άρθρου 2 της παρούσης. 

β) Δεν επιτρέπεται η απόκτηση ελεύθερων αμειβόμενων ημιεπαγγελ¬ 
ματιών και επαγγελματιών ποδ/στών για τα ερασ/κά τμήματα των 
σωματείων Β', Γ’ Εθνικής Κατηγορίας. 

4. α) Κάθε ερασ/κό σωματείο έχει το δικαίωμα να αποκτήσει (με εγ¬ 
γραφή ή μεταγραφή) απεριόριστο αριθμό ερασ/χνών ποδ/στών ημεδα¬ 
πών, ομογενών από την ΚΥΠΡΟ ΤΟΥΡΚΙΑ και ΑΛΒΑΝΙΑ και Ελλή¬ 
νων του εξωτερικού με την επιφύλαξη της διάταξης της παρ. 3 του άρ¬ 
θρου 2 της παρούσης. 


β) Κάθε ερασ/κό σωματείο έχει το δικαίωμα να χορηγήσει και απο¬ 
κτήσει με υποσχετική μέχρι (2) ερασ/χνες ποδ/στές και στο από 1.7 
έως 15.7 χρονικό διάστημα. 

Το έντυπο της υποσχετικής θα χορηγείται από την ΕΠΟ και θα 
ισχύει μόνο για μία περίοδο και μία φορά για τον κάθε ποδ/στή. 

Στα σωματεία αυτά περιλαμβάνονται και τα ερασ/κά σωματεία που 
ίδρυσαν ΠΑΕ καθώς και τα ερασ/κά τμήματα των σωματείων Β', Γ’ 
Εθνικής κατηγορίας. 

5. Απαγορεύεται η απόκτηση καθώς και η διατήρηση αλλοδαπών 
ποδ/στών από ΠΑΕ και σωματεία Β', Γ' Εθνικής κατηγορίας και από 
ερασιτεχνικά σωματεία με την επιφύλαξη της παρ. 1 περ. β’ του άρθρου 
2 της παρούσης. 

6. ΠΑΕ ή Σωματεία Β', Γ' Εθνικής που αποκτούν Ερασιτέχνες Πο¬ 
δοσφαιριστές τους κάνουν υποχρεωτικά αμειβόμενους. 

Άρθρο 6 

Οικονομικοί όροι μεταγραφών. 

1. Η μεταγραφή Ποδοσφαιριστή από ΠΑΕ ή Αμειβόμενο ή Ερασιτε¬ 
χνικό σωματείο σε ΠΑΕ ή Σωματείο Β', Γ' Εθνικής είναι ελεύθερη με 
τις επιφυλάξεις του άρθρου 2, 5 παρ. 6 και 11 παρ. 7 της παρούσας 
απόφασης . Το ποσόν της μεταγραφής ή της προσφοράς είναι ελεύθερο 
και αναγράφεται ρητά στο συμβόλαιο όταν αυτό συναφθεί με ομάδα. 

2. Δέκα (10) τουλάχιστον έως είκοσι (20) ημέρες πριν από τη λήξη 
συμβάσεως Ποδ/στή Β', Γ’ Εθνικής το σωματείο ή η ΠΑΕ που ανήκει, 
υποχρεούται να του κάνει έγγραφη προσφορά, που θα απευθύνεται στον 
Ποδ/στή και στην διοργανώτρια του Πρωταθλήματος και θα περιέχει 
το ύψος του ποσού που του προσφέρει. 

Ο Ποδοσφαιριστής μέσα σε πέντε (5) ημέρες μετά τη λήξη της παρα¬ 
πάνω προθεσμίας είναι υποχρεωμένος να δηλώσει αν δέχεται την προ¬ 
σφορά της ομάδος του. Σε περίπτωση μη αποδοχής ο Ποδ/στής δύναται 
να φέρει αντιπροσφορά από άλλη ομάδα Β’ ή Γ' Εθνικής ίση με το ποσό 
που του προσφέρεται ή ομάδας Α' Εθνικής με προσαύξηση του προσφε- 
ρομένου ποσού κατά 50% για να μετακινηθεί σε άλλη ΠΑΕ ή Σωμα¬ 
τείο. 

Το ποσό που καταβάλλεται από άλλη ομάδα κατατίθεται ολόκληρο 
στη διοργανώτρια και παραδίδεται στην ομάδα που μετακινείται ο Ποδ/ 
στής. 

Τα χρηματικά ποσά που συμφωνούνται μεταξύ ΠΑΕ ή Σωματείου 
και αθλητών, υπέρ του αθλητή, κατά την υπογραφή των συμβολαίων, 
καταβάλλονται ως εξής: 

Το ένα τρίτο (1/3) αμέσως με την υπογραφή του συμβολαίου, το δε 
υπόλοιπο (2/3) σε ισόποσες ετήσιες δόσεις. Την 30ή Ιουνίου ή 30ή Νο¬ 
εμβρίου κάθε έτους, με εξαίρεση την τελευταία δόση η οποία πρέπει να 
καταβάλλεται την 30ή Μαρτίου ή 30ή Σεπτεμβρίου αντίστοιχα. 

Αν δεν του καταβληθεί το ποσό της αντιπροσφοράς ο Ποδ/στής είναι 
υποχρεωμένος να υπογράψει νέα σύμβαση με την ομάδα του με τους 
όρους που του έχει προσφέρει, μέχρι 30/6 ή 30/11. 

Σε περίπτωση που δεν γίνει προσφορά στον Ποδ/στη 10-20 ημέρες 
πριν τη λήξη της συμβάσεώς του, ή δεν του καταβληθεί έστω και μία 
δόση από τις συνομολογηθείσες στο συμβόλαιο ο Ποδ/στής είναι ελεύθε¬ 
ρος, δυνάμενος να εγ-γραφεί σε ομάδα της αρεσκείας του. Είναι δυνατή, 
ύστερα από συμφωνία των δύο μερών (Ποδ/στή και ομάδας) η κατα¬ 
βολή του ποσού και μετρητοίς ή σε λιγότερες δόσεις. 

Άρθρο 7 
Λύση Σύμβασης 

1. Επιτρέπεται η λύση της σύμβασης κοινή συναινέσει των συμβαλ- 
λομένων, Ποδοσφαιριστή και Σωματείου ή ΠΑΕ Β', Γ’ Εθνικής Κατη¬ 
γορίας. 

2. Σε περίπτωση υποβιβασμού, για οποιοδήποτε λόγο, ΠΑΕ ή σω¬ 
ματείου Β', Γ' Εθνικής κατηγορίας, εφαρμόζεται η διάταξη της παρα¬ 
γράφου 5 του άρθρου 1 του ΒΔ 729/70 περί αμειβομένων ποδ/στών 
εκτός από την περίπτωση υποβιβασμού της ομάδας που οφείλεται σε 
ποινή λόγω δωροδοκίας στην οποία, με τελεσίδικη απόφαση, προκύπτει 
συμ/χή των διοικούντων την ομάδα στην αξιόποινη πράξη. 

Άρθρο 8 

Δικαιολογητικά εγγραφών - μεταγραφών. 

1. Για την αρχική εγγραφή ποδ/στή (ο οποίος δικαιούται να συμ/ 
τέχει σε ομάδας ανδρών μετά τη συμπλήρωση του Μου έτους της ηλι¬ 
κίας του) στη δύναμη αμιγώς ερασ/κού σωματείου ή στο ερασ/κό 

τμήμα σωματείου Β' ή Γ Εθνικής κατηγορίας ή σε σωματείο που ίδρυσε 
ΠΑΕ ή που βρίσκεται στο στάδιο ιδρϋσεως ΠΑΕ ή στο ερασ/κό τμήμα 
σωματείου που αγωνίζεται στο πρωτάθλημα Α' Εθνικής κατηγορίας 
απαιτείται - διαφορετικά θεωρείται απαράδεκτη η εγγραφή και απορρί¬ 
πτεται - να υποβληθούν στην ΕΠΟ, με συστημένη επιστολή, τα παρα¬ 
κάτω δικαιολογητικά εφ’ όσον έχει συμπληρώσει το δωδέκατο (12ο) 
έτος της ηλικίας του: 

α) Αίτηση δελτίου, πίνακας αίτησης δελτίου σε δύο (2) αντίγραφα και 
δελτίο αθλητικής ιδιότητας που χορηγούνται από την ΕΠΟ και πρέπει 
να είναι κατάλληλα συμπληρωμένα υπογεγραμένα και σφραγισμένα. 

β) Φωτοτυπία των δύο (2) όψεων της αστυνομικής ταυτότητας του 
ποδ/στή, κι αν δεν υπάρχει ταυτότητα, της βεβαίωσης κατάθεσης δι- 
καιολογητικών για την έκδοσή της ή διαφορετικά - πιστοποιητικού γεν- 
νήαεως του με πρόσφατη φωτογραφία, θεωρημένου από την οικεία 
Αστυνομική, Δημοτική ή και Κοινοτική Αρχή. 

2. Για τους πρωτοεγγραφόμενους ποδ/στές που δεν έχουν συμπλη¬ 
ρώσει το δέκατο όγδοο (18) έτος της ηλικίας τους κατά τον χρόνο που 
υποβάλλεται το ανωτέρω δελτίο, απαιτείται σύμφωνη γνώμη των 
ασκούντων τη γονική τους μέριμνα. 

Ειδικά για τους πρωτοεγγραφόμενους θα πρέπει να αναγράφεται 
τόσο στην αίτηση δελτίου του (δίπτυχο) όσο και στο ιδιότητας η ακριβής 
ημεροχρονολογία γεννήσεως. 

3. Προκειμένου για τους ομογενείς ποδ/στές από την ΤΟΤΡΚΙΑ και 
την ΑΛΒΑΝΙΑ απαιτείται για την αρχική τους εγγραφή - εκτός από τα 
υπόλοιπα δικαιολογητικά και η υποβολή βεβαίωσης της Οικείας Αστυ¬ 
νομικής Αρχής από την οποία να προκύπτει επί δύο (2) τουλάχιστον 
χρόνια εγκατάστασή τους στην Ελλάδα, καθώς και υπευθύνου δηλώ- 
σεως του ΝΔ 1599/1986 η οποία να υπογράφεται από τον ποδ/στή, 
τον Πρόεδρο και τον Γ ενικό Γ ραμματέα του σωματείου που τον αποκτά 
και με την οποία να βεβαιώνεται ότι ο ποδ/στής αυτός δεν είναι γραμμέ¬ 
νος στη δύναμη σωματείου του εξωτερικού. 

4. Οι αιτήσεις για την μετεγγραφή καθώς και την υποσχετική των 
ποδ/στών υποβάλλονται υποχρεωτικά στην ΕΠΟ, με συστημένη επι¬ 
στολή και σε ειδικά έντυπά της. Η υποβολή τους με οποιοδήποτε άλλο 
τρόπο τις καθιστά απαράδεκτες. 

5. Η εγγραφή ή μετεγγραφή ομογενών από ΚΤΠΡΟ, ΤΟΤΡΚΙΑ και 
ΑΛΒΑΝΙΑ ή Ελλήνων ποδ/στών που αποκτούνται από το εξωτερικό 
διενεργείται με συστημένη επιστολή και απαιτείται να υποβληθούν 
εκτός από τα υπόλοιπα δικαιολογητικά και τα εξής: 

α. Αίτηση δελτίου. 

β. Πιστοποιητικό της αρμόδιας Ελληνικής Αρχής ή των κατά τόπους 
Προξενικών Αρχών της Ελλάδας από το οποίο να αποδεικνύεται η ιδιό¬ 
τητα του ομογενή (προκειμένου περί ομογενών). 

γ. Έγγραφη υπεύθυνη δήλωση του ποδ/στή θεωρημένη για το γνή¬ 
σιο της υπογραφής του από την οικία αστυνομική αρχή που να δηλώνει 
το τελευταίο σωματείο του στο εξωτερικό, καθώς και την επιθυμία του 
να εγκαταλείψει το παλαιό σωματείο και τον Ομοσπονδία του. 

δ. Σύμβαση (συμβόλαιο) προκειμένου περί αμειβομένων. 

ε. Πιστοποιητικό της ξένης Ομοσπονδίας που ζητείται υποχρεωτικά 
μέσω της ΕΠΟ σχετικά με την ελεύθερη μεταγραφή τους. Τυχόν τηλε¬ 
γραφική ή κατ’ άλλο τρόπο γνωστοποίηση της συγκατάθεσης της ξένης 
Ομοσπονδίας δεν λαμβάνεται υπ' όψη. 

Εφ’ όσον το πιστοποιητικό που προαναφέρθηκε ληφθεί στην ΕΠΟ μέ¬ 
χρι και την 28/2 ο ποδ/στής έχει το δικαίωμα να συμμετέχει στους 
αγώνες του σωματείου κατά την διάρκεια της εν λόγω περιόδου, διαφο¬ 
ρετικά (αν το πιστοποιητικό ληφθεί στην ΕΠΟ μετά την 28/2) ο ποδ/ 
στής κατακυρώνεται υπέρ του σωματείου που τον αποκτά, αλλά δι¬ 
καιούται να αγωνίζεται στους αγώνες πρωταθλημάτων και Κυπέλλου 
Ελλάδος του σωματείου του από την επομένη αγωνιστική περίοδο. 

6. Για όλες τις περιπτώσεις των μεταγραφών καθώς και των εγγρα¬ 
φών ελεύθερων ποδ/ατών σε τμήματα αμειβομένων ποδ/στών εκτός 
των υπολοίπων δικαιολογητικών που χρειάζονται, είναι απαραίτητη η 
υποβολή - μαζί με αυτά - και υπεύθυνης δήλωσης του ΝΔ 1599/1986 
από την οποία να προκύπτει το χρηματικό ποσό που δαπανήθηκε για 
αυτές, σύμφωνα με όσα ορίζονται στο άρθρο 6 της παρούσης, καθώς και 
καταχώρηση αυτού του ποσού στο οικείο βιβλίο των σωματείων. 

Η παραπάνω δήλωση, που υποβάλλεται από το σωματείο που απο¬ 
κτά τον ποδ/στή, πρέπει να υπογράφεται υποχρεωτικά από τους Πρόε¬ 
δρο, Γενικό Γραμματέα και Ταμία των δύο (2) σωματείων (αυτού που 
τον χορηγεί και αυτού που τον αποκτά) καθώς και από τον ποδ/στή. 

7. Για την μετακίνηση Ελλήνων ποδ/στών στο εξωτερικό απαιτείται 


πάντοτε η χορήγηση κανονικής μετεγγραφής από τα σωματεία στα 
οποία ανήκουν, εφ’ όσον η ξένη ομοσπονδία στην οποία υπάγεται το 
ματείο που μετακινούνται είναι μέλος της Ε1ΡΑ (σύμφωνα με όσα ο Ιΐ* 
νται στο άρθρο 51 των Γεν. Κανονισμών ΕΠΟ και άρθρα 12 18 Ια 
και 15 Κανονισμών ΡΙΓΑ). ’ ’ . 

Άρθρο 9 

Υποβολή πινάκων Ερασιτεχνών Ποδ/στών 

Από 21.7 μέχρι 31.7.91 υποβάλλονται στην ΕΠΟ από τα ερασιτε¬ 
χνικά σωματεία καταστάσεις εις τριπλούν που περιέχουν τους ποδ/στέί 
που δεν επιθυμούν τα σωματεία να κρατήσουν στη δύναμή τους, καθώς 
και τους ποδ/στές που χορηγείται ελεύθερη μετεγγραφή, οι οποίοι καθί¬ 
στανται ελεύθεροι έστω και αν δεν χρησιμοποιήσουν την μετεγγραφή 
αυτή. Για κάθε ποδ/στή είναι απαραίτητο να αναγράφονται το ονοματε¬ 
πώνυμο, όνομα πατρός και μητρός και ο αριθμός δελτίου ΕΠΟ. Οι κα¬ 
ταστάσεις αυτές υποβάλλονται στην ΕΠΟ με συστημένη επιστολή. 

Το ένα από τα αντίγραφα, μετά την εμπρόθεσμη πρωτοκόλλησή του 
στην ΕΠΟ, θα επιστρέφεται απ’ αυτή στην οικεία Ένωση του σωμα¬ 
τείου το δε άλλο θα αποστέλλεται στο σωματείο. Μετά την υποβολή του 
πίνακα στην ΕΠΟ απαγορεύεται οποιαδήποτε διαφοροποίηση του (προ¬ 
σθήκες, διαγραφές κ.λπ.). 

Ο Πρόεδρος και ο Γενικός Γραμματέας του σωματείου είναι υπεύθυ¬ 
νοι για τη σύνταξη του πίνακα αναφορικά με την ακρίβεια όσων διαλαμ¬ 
βάνονται σε αυτόν. Ο πίνακας αυτός υπογράφεται υποχρεωτικά από τον 
Πρόεδρο και το Γενικό Γραμματέα του σωματείου. 

Άρθρο 10 

Ταχυδρόμηση αιτήσεων εγγραφών - μετεγγραφών 

1. Αιτήσεις εγγραφής - μετεγγραφής υποβάλλονται μόνο με συστη¬ 
μένη επιστολή. Οποιοσδήποτε άλλος τρόπος αποστολής ή κατάθεσης εί¬ 
ναι απαράδεκτος. Για το ευδιάκριτο ή μη της σφραγίδας του ταχ/μείου 
στο φάκελλο αποστολής των δικαιολογητικών αποκλειστική ευθύνη έχει 
μόνο το σωματείο. 

2. Ως χρονολογία υποβολής αίτησης μετεγγραφής ή εγγραφής θεω¬ 
ρείται η ημερομηνία και ώρα κατάθεσης της συστημένης επιστολής στο 
ταχυδρομείο της έδρας του σωματείου το οποίο την στέλνει ή της έδρας 
του σωματείου που τη χορηγεί. 

3. Στην περίπτωση αποστολής εγγράφων από ταχυδρομείο της ίδιας 
πόλης θα λαμβάνεται υπ’ όψη ο αύξων αριθμός κατάθεσης αυτού του 
ταχυδρομείου ενώ στην περίπτωση αποστολής από ταχυδρομεία διαφό-' 
ρων τόπων η ημερομηνία κατάθεσης των εγγράφων στα ταχυδρομεία. 

Τέλος, σε περίπτωση ταχυδρόμησης την ίδια ημέρα εγγράφων προς 
την ΕΠΟ από διαφορετικά ταχυδρομεία της ίδιας πόλης η προτεραιό¬ 
τητα καθορίζεται από τον αύξοντα αριθμό πρωτοκόλλησης στο ειδικό 
πρωτόκολλο της ΕΠΟ. 

Άρθρο 11 
Γενικές διατάξεις 

1. Ποδ/στής ερασ/χνης ή ανήκων στη δύναμη ΠΑΕ ή σωματείου Β, 
Γ' Εθνικής κατηγορίας οινεξάρτητα από την προέλευσή του ή την ιδιό¬ 
τητά του που υπογράφει περισσότερες από μία αιτήσεις δελτίου εγγρα¬ 
φής ή μετεγγραφής του υπέρ διαφορετικών σωματείων ή ΠΑΕ κατα το 
χρονικό διάστημα από 1.7 - 15.5. του επομένου έτους τιμωρείται απο 
την ΕΠΟ με ποινή αποκλεισμού ενός (1) χρόνου από κάθε αγώνα, μετά 
προηγούμενη κλήση σε απολογία, η οποία αρχίζει από τη χρονολογία 
που περιήλθε (πρωτοκολλήθηκε) στην ΕΠΟ η δεύτερη από τις παρα¬ 
πάνω αιτήσεις. 

2. Το σωματείο ή η ΠΑΕ στο οποίο ανήκει αυτός ο τιμωρημένος 
ποδ/στής ευθύνεται για την τυχόν συμμετοχή του στους αγώνες του 
από την ημέρα που θα του κοινοποιηθεί με συστημένη επιστολή απο την 
ΕΠΟ η ποινή που επιβλήθηκε. 

3. Το σωματείο ή η ΠΑΕ το οποίο, μέσα στην ίδια μεταγραφική πε¬ 
ρίοδο, χορήγησε δύο (2) ελεύθερες μετεγγραφές στον ίδιο ποδ/στη, τι¬ 
μωρείται από την ΕΠΟ με αποκλεισμό τριών (3) μηνών από την έναρξη 
του οικείου Πρωταθλήματος, ενώ ο ποδ/στής κατακυρώνεται μεν υπέρ 
του σωματείου ή της ΠΑΕ που υπέβαλε πρώτα την αίτηση, αλλά τιμω¬ 
ρείται και αυτός από την ΕΠΟ, με ποινή αποκλεισμού ενός (1) χρονου 
από κάθε επίσημο και φιλικό αγώνα. (Ο χρόνος έναρξης της ποινής τ0 “ 
ποδ/στή υπολογίζεται σύμφωνα με τα όσα διαλαμβάνονται στην παρ· 1 
του παρόντος άρθρου). 

4. Οι ποδ/στές που αποχτούνται με μετεγγραφή από ΠΑΕ ή σωμα¬ 
τεία Β', Γ' Εθνικής κατηγορίας στο διάστημα 1.7. - 15.7., δεν έχουν 
δικαίωμα μετεγγραφής και στο διάστημα 1.12. - 15.12. 

5. Ο προβλεπόμενος, κατά περίπτωση, από τις διατάξεις της παρού- 
σης αριθμός ποδ/στών που οι ΠΑΕ και τα σωματεία Β’, Γ' Εθνικής κα¬ 
τηγορίας έχουν το δικαίωμα να διατηρούν στη δύναμή τους, είναι ανε¬ 
ξάρτητος από τον αριθμό των ποδ/στών που χρησιμοποιούν, συνολικά 
στη διάρκεια της αγωνιστικής περιόδου με την απαραίτητη όμως προϋ¬ 
πόθεση ότι οι χρησιμοποιούμενοι ποδ/στές κατά το χρόνο της χρησιμο¬ 
ποίησής τους, περιλαμβάνονται νόμιμα στον αριθμό των ποδ/στών που 
οι ΠΑΕ και τα σωματεία Β’, Γ' Εθνικής κατηγορίας δικαιούνται να δια¬ 
τηρούν. 

6. Για τις μετεγγραφές των σωματείων ή των ΠΑΕ που προβιβάζο- 
νται ή υποβιβάζονται σύμφωνα με τους βαθμολογικούς πίνακες των 
πρωταθλημάτων της τρέχουσας περιόδου καθώς και τις ανανεώσεις 
των συμβολαίων των ποδ/στών, εφαρμόζονται οι διατάξεις που αναφέ- 
ρονται στην κατηγορία στην οποία θα ανήκουν μετά τον προβιβασμό 
τους ή υποβιβασμό τους. 


Αριθ. ΥΠΠΟ/ΑΡΧ/Β1/Φ38/38842/932 π.ε. (6) 

Χαρακτηρισμός ως ιστορικού διατηρητέου μνημείου του κτιρίου ιδ. Γ. 

Τζανακάκη, στην οδό Χαλέπας 8 στα Χανιά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Τ.Α. ΥΠΠΟ/ΓΝΟΣ/54280/20.12.90 (ΦΕΚ 824/Β/ 
28.12.90) για μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στον Ειδικό Γραμματέα Διοικητι¬ 
κού Τομέα Πολιτιστικής Κληρονομιάς του ΥΠΠΟ. 

2. Τις διατάξεις του Κ.Ν. 5351/32 «Περί Αρχ/των» (άρθρο 52). 

3. Τη γνωμοδότηση του Τοπικού Συμβουλίου Μνημείων Δυτ. Κρή¬ 
της, όπως αυτή διατυπώθηκε στην αριθμ. 3/10.8.90 Συνεδρία του, 
αποφασίζουμε: 

Χαρακτηρίζεται ως ιστορικό διατηρητέο μνημείο το κτίριο ιδιοκτη¬ 
σίας Γεωργίου Τζανακάκη, που βρίσκεται στην οδό Χαλέπας 8 στα Χα¬ 
νιά, επειδή αποτελεί χαρακτηριστικό δείγμα αρχιτεκτονικής της πρώι¬ 
μης Τουρκοκρατίας στην περιοχή Χαλέπας. 

Η απόφαση αυτή να δημοσιευθεί στην Εφημερίδα της Κυβερνήσεως. 


7. Σε οποιαδήποτε περίπτωση μετεγγραφής ποδ/στή, απαιτείται η 
συγκατάθεση του σωματείου ή της ΠΑΕ που ανήκει. 

8. Οι ομάδες όλων των κατηγοριών, κατά τη μεταγραφική περίοδο 
του Ιουλίου, δικαιούνται να αποκτούν ποδ/στές για την κατηγορία που 
προάγονται ή υποβιβάζονται, σύμφωνα με τη βαθμολογική τους θέση 
και με την προϋπόθεση ότι δεν εκκρεμεί ένσταση ή προσφυγή κατά του 
κύρους αγώνα τους που είναι δυνατόν από την έκβαση της να επηρεα¬ 
στεί η άνοδός τους ή η κάθοδός τους σε άλλη κατηγορία. 

9. Ποδ/στές των οποίων τα συμβόλαια λήγουν κατά το χρόνο που 
υποβιβάζεται η ομάδα τους, από αμειβόμενη σε ερασιτεχνική κατηγο¬ 
ρία μένουν ελεύθεροι, ανεξάρτητα από το χρόνο επικύρωσης της βαθμο¬ 
λογίας. Σαν λήξη του συμβολαίου τους νοείται η αρχική λήξη και όχι το 
δικαίωμα (ανανέωσης. 

10. Ποδ/στές των οποίων τα συμβόλαια λήγουν μετά τον υποβιβα¬ 
σμό της ομάδας τους από αμειβόμενη σε ερασ/κή κατηγορία καθίστα¬ 
νται αυτοδικαίως ελεύθεροι μετά τη συμπλήρωση του χρόνου για του 
οποίο είχαν δεσμευθεί μετά από σχετική αίτηση του ενδιαφερομένου 
ποδ/στή εφόσον το σωματείο στο οποίο ανήκουν παραμένει σε ερασ/κή 
κατηγορία. 

11. Ποδ/στές που δηλώθηκαν στις (2) δύο προηγούμενες αγωνιστι¬ 
κές περιόδους στους (3) ερασ/χνες που είχαν δικαίωμα τα αμειβόμενα 
σωματεία να χρησιμοποιούν στην αμειβόμενη ομάδα και χρησιμοποιή¬ 
θηκαν και στις (2) δύο περιόδους, όταν η ομάδα τους υποβιβάζεται από 
αμειβόμενη σε ερασ/κή κατηγορία και επανέρχεται σ' αυτήν, καθίστα¬ 
νται αυτοδικαίως ελεύθεροι να μετεγγραφούν σε ομάδα της αρεσκίας 
τους, εφόσον το σωματείο τους δεν τους καταστήσει αμειβόμενους μέχρι 
της 5.7 του έτους επανόδου. Ανάλογη εφαρμογή έχουν και οι ποδ/στές 
που είχαν αμειβόμενη ιδιότητα πριν τον υποβιβασμό της ομάδας στην 
ερασ/κή κατηγορία. 

12. Ποδ/στές ερασ/κών σωματείων που τα τελευταία (2) δύο χρόνια 
η ομάδα τους δεν αγωνίζεται στα τοπικά πρωταθλήματα (περιέπεσε σε 
αδράνεια) δύνανται να εγγράφουται σε άλλο σωματείο ερασ/κό της αυ¬ 
τής ένωσης, σαν ελεύθεροι ποδ/στές στο από 11.9 έως 31.12 χρονικό 
διάστημα, προσκομίζοντας μεταξύ των άλλων δικαιολογητικών και βε¬ 
βαίωση της οικείας ένωσης από την οποία να προκύπτει ότι το σωματείο 
είναι σε αδράνεια και δεν αγωνίζεται στο τοπικό πρωτάθλημα. 

13. Οι διατάξεις της παρούσης εφαρμόζονται ανάλογα με τις εγγρα¬ 
φές και μετεγγραφές των σωματείων που διατηρούν γυναικείες ομάδες. 

Διατάξεις του ΕΚΑΠ που ρυθμίζουν διαφορετικά τα θέματα εγγρα¬ 
φών - μεταγραφών από την παρούσα δεν ισχύουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1991 

Η ΥΦΥΠΟΥΡΓΟΣ 

ΦΑΝΗ Π ΑΛΛΗ-ΠΕΤΡΑΔΙΑ 


Αθήνα, 7 Φεβρουάριου 1991 

Με εντολή Υπουργού 
Ο Προϊστάμενος 
Ν. ΖΙΑΣ 


- ♦- 

Αριθ. ΥΠΠΟ/ΑΡΧ/Β1/Φ38/35876/886 π.ε. (7) 

Χαρακτηρισμός ως ιστορικού διατηρητέου μνημείου της οικίας Ευαγγ. 

Δαμανάκη, στον Κεφαλά Αποκορώνου Χανιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/54280/20.12.90 (ΦΕΚ 824/Β/ 
28.12.90) «Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στον Ειδικό Γραμματέα Διοικητι¬ 
κού Τομέα Πολιτιστικής Κληρονομιάς του ΥΠΠΟ». 

2. Τις διατάξεις του άρθρου 52 του Κ.Ν. 5351/32 «Περί Αρχ/των». 

3. Τη γνωμοδότηση του Τοπικού Συμβουλίου Μνημείων Δυτ. Κρή¬ 
της, όπως αυτή διατυπώθηκε στην αριθμ. 3/10.8.90 Συνεδρία του, 
αποφασίζουμε: 

Χαρακτηρίζουμε ως ιστορικό διατηρητέο μνημείο την οικία ιδιοκτη¬ 
σίας Ευαγγελίας Δαμανάκη στον Κεφαλά Αποκορώνου Χανιών, επειδή 
αποτελεί τυπικό δείγμα της τοπικής λαϊκής αρχιτεκτονικής, των χρό¬ 
νων της Τουρκοκρατίας και επειδή ολόκληρος ο οικισμός στον οποίο 
εντάσσεται παρουσιάζει μεγάλο ενδιαφέρον και διατηρείται σε καλή κα¬ 
τάσταση. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 8 Φεβρουάριου 1991 

Με εντολή Υπουργού 
Ο Προϊστάμενος 
Ν. ΖΙΑΣ 


♦ 


Αριθ. ΑΑΟ/Φ.120.11/3137 (8) 

Σύσταση Επιτροπής αναβάθμισης της Υγείας των κατοίκων των νη¬ 
σιών του Αιγαίου. 


ΟΙ ΥΠΟΥΡΓΟΙ 

ΑΝΑΠΛ. ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΑΙΓΑΙΟΥ 


Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα», 
β. Του άρθρου 47 του Ν. 1947/91 «Απλούστευση Φορολογικών 
διαδικασιών και άλλες ρυθμίσεις» (ΦΕΚ 70/Α). 

γ. Του Π.Δ. 1/86 «Αρμοδιότητες Υπουργείου Αιγαίου» (ΦΕΚ 1 /Α). 
δ. Του Ν. 1579/85 «Ρυθμίσεις για την εφαρμογή και Ανάπτυξη του 
Εθνικού Συστήματος Υγείας και άλλες διατάξεις» (ΦΕΚ 217/Α). 

2. Την αριθ. Υ 1059/3.5.1990 (ΦΕΚ 295/Β) απόφαση του Πρω¬ 
θυπουργού, σχετικά με ανάθεση καθηκόντων στον Αναπληρωτή Υγείας 

Πρόνοιας χαι Κοιν. Ασφαλίσεων. 

3. Την ανάγκη αναβάθμισης της Υγείας των κατοίκων των νησιών 
του Αιγαίου, αποφασίζουμε: 

Α. 1. Συγκροτούμε Επιτροπή αναβάθμισης της Υγείας των κατοίκων 
των νησιών του Αιγαίου, αποτελοϋμενη όχι περισσότερο από τριάντα 
(30) ιατρούς διαφόρων ειδικοτήτων βοηθούμενη και από ομάδα αδελ¬ 
φών Νοσοκόμων. 

2. Η συμμετοχή των μελών στην Επιτροπή γίνεται χωρίς αμοιβή. 

3. Η γραμματειακή υποστήριξη της Επιτροπής γίνεται από το 
Υπουργείο Αιγαίου. 

Β. Έργο της ανωτέρω Επιτροπής είναι: 

α. Η προγραμματισμένη επίσκεψη της επιτροπής σε νησιά του Αι¬ 
γαίου (χώρου ευθύνης του Υπουργείου) για την επιτόπια εξέταση των 
κατοίκων. 

β. Η συστηματική παρακολούθηση της υγείας των κατοίκων των νη¬ 
σιών. 

Γ. Οι πάσης φύσεως λειτουργικές δαπάνες της Επιτροπής θα αντιμε¬ 
τωπίζονται από τον Τακτικό Προϋπολογισμό του Υπουργείου Αιγαίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 16 Μαΐου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΥΓΕΙΑΣ. ΠΡΟΝ. ΚΑΙ ΚΟΙΝ. ΑΣΦ/ΣΕΩΝ ΑΙΓΑΙΟΥ 

ΓΕΟΡΓ. ΣΟΥΡΛΑΣ ΓΕΟΡΓ. ΜΙΣΑΗΛΙΔΗΣ 

- +- 

Αριθ, Ε1-2361 (9) 

Τροποποίηση Συγκρότησης Διοικητικού Συμβουλίου ΔΕΘ ΑΕ. 

Ο ΑΝΑΠΛ. ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν. 735/77 «Περί ιδρύσεως Ανωνύμου Εταιρείας υπό την επω¬ 
νυμία ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ ΑΕ». 

3. Το Π.Δ. 437/85 «Καθορισμός και Κατανομή αρμοδιοτήτων των 
Υπουργείων». 

4. Το Π.Δ. 397/88 «Περί Οργανισμού του Υπουργείου Εμπορίου», 
όπως τροποποιήθηκε και συμπληρώθηκε με τα Π.Δ. 408/89 και 228/ 
90. 

5. Την με αριθ. 1652/82 Κοινή απόφαση των Υπουργών Προεδρίας 
της Κυβέρνησης και Εμπορίου «Περί αναουνθέσεως του Διοικητικού 
Συμβουλίου της Δ.Ε.Θ.». 

6. Το Ν. 1884/90 Ρυθμίσεις στην έμμεση φορολογία και άλλες δια¬ 
τάξεις άρθρο 40 «Περί λήξεως θητείας μελών συλλογικών Οργάνων και 
Οργάνων Διοικήαεως». 

7. Το Ν. 1892 «Περί Εκσυγχρονισμού και ανάπτυξης και άλλες δια¬ 
τάξεις». 

8. Το Ν. 1895/90 «Περί συμπληρώσεως διατάξεων του Ν. 1882/ 
90, ρύθμισης συναφών θεμάτων και άλλες διατάξεις». 

9. Τη με αρ. Υ 1060/90 απόφαση του Πρωθυπουργού «Περί καθο¬ 
ρισμού αρμοδιοτήτων του Αναπληρωτή Υπουργού Εμπορίου». 

10. Το Π.Δ. 343/90 Περί Συστάσεως Γεν. Δ/ναεων κ.λπ. στο 
ΥΠΕΜ. 

11. Τη με αρ. Ε1/6223/1.11.90 Απόφασή μας «Περί Ανασυγκρο- 
τήσεως Δ.Σ. Δ.Ε.Θ.». 

12. Την υποβληθείαα αίτηση παραιτήσεως του Τσελέπογλου, απο¬ 
φασίζουμε: 

Τροποποιούμε την με αρ. Ε1/6223/1.11.90 απόφασή μας που 
αφορά την ανασυγκρότηση του Δ.Σ. της ΔΕΘ ΑΕ και ορίζουμε τον: 

Αλέξανδρο Μπακατσέλο, επιχειρηματία, ως Πρόεδρο και Διευθύνο- 
ντα Σύμβουλο σε αντικατάσταση του Ρήγα Τσελέπογλου, που παραιτή¬ 
θηκε. 

Κατά τα λοιπά ισχύει η με αρ. Ε1/6223/1.11.90 απόφασή μας. 

Η απόφαση αυτή που ισχύει από την υπογραφή της, να δημοσιευθεί 
στην Εφημερίδα της Κυβερνήσως. 

Αθήνα, 10 Ιουνίου 1991 

Ο ΑΝΑΠΛ. ΥΠΟΥΡΓΟΣ 

Σ. ΧΑΤΖΗΓΑΚΗΣ 


Αριθ. 2737 

Σύσταση ίδιου Νομικού Προσώπου στην Κοιν. Αγίου Κων/νου Ν Σά. 
μου με την επωνυμία Σχολική Επιτροπή Δημοτικού Σχολείο^ Αγ 
Κων/νου. Υ* 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις: 

(α) Την παράγρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α 110) χαι 

(β) Του άρθρου 187 του Δημοτικού και Κοινοτικού Κώδικα (Π.Λ 
323/1989 (Α’ 146). 1 ’ 

2. Την 11/1991 απόφαση του Κοινοτικού Συμβουλίου Αγ. Κων/ 
νου του Νομού Σάμου για σύσταση σχολικής επιτροπής, αποφασί¬ 
ζουμε: 

1. Συνιστούμε στην Κοινότητα Αγίου Κων/νου του Νομού Σάμου 
ίδιο Νομικό Πρόσωπο με την επωνυμία: «Σχολική Επιτροπή Δημ. Σχ<>_ 
λείου Αγ. Κωνσταντίνου». 

Η συνιστώμενη με την απόφαση αυτή Σχολική Επιτροπή διοικεΗαι 
από τριμελές Διοικητικό Συμβούλιο αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο της Σχολικής 
Επιτροπής. 

β) Τον εκάστοτε Δ/ντή του Δημ. Σχολείου. 

γ) Τον εκπρόσωπο του Συλλόγου Γονέων και Κηδεμόνων. 

, 2. Η θητεία του πρώτου Διοικητικού Συμβουλίου της αυνιατώμενης 
με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Αγ. Κωνσταντίνου, 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και 
δημόσια αρχή από τον Πρόεδρο του Δ.Σ. και όταν αυτός απουσιάζει η 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως 

Σάμος, 31 Μαΐου 1991 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 

Αριθ. 2501 (11) 

Σύσταση ίδιου Νομικού Προσώπου στην Κοιν. Κονταιΐκων Ν. Σάμου με 

την επωνυμία Σχολική Επιτροπή Δημοτικού Σχολείου Κονταίΐ- 

κων. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις: 

(α) Την παράγρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α 110) και 

(β) Του άρθρου 187 του Δημοτικού και Κοινοτικού Κώδικα (Π.Δ. 
323/1989 (Α' 146). 

2. Την 11/1991 απόφαση του Κοινοτικού Συμβουλίου Κονταιΐκων 
του Νομού Σάμου για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Κονταιΐκων του Νομού Σάμου ίδιο 
Νομικό Πρόσωπο με την επωνυμία: «Σχολική Επιτροπή Δημ. Σχολείου 
Κονταιΐκων». 

Η συνιστώμενη με την απόφαση αυτή Σχολική Επιτροπή διοικείται 
από τριμελές Διοικητικά Συμβούλιο αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο της Σχολικής 
Επιτροπής. 

β) Τον.εκάστοτε Δ/ντή του Δημ. Σχολείου. 

γ) Τον εκάστοτε Πρόεδρο του Συλλόγου Γονέων και Κηδεμόνων ή 
εκπρόσωπο αυτών. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει του 
Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιατικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Κονταιΐκων. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 31 Μαΐου 1991 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 


Αριθ. 7303 (12) 

Σύσταση ίδιου Νομικού Προσώπου στην Κοιν. Παλαιοχώρας Ν. Χαλκι¬ 
δικής με την επωνυμία Σχολική Επιτροπή Κοινότητας Παλαιοχώ- 
ρας. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 1894/90 περί Σχολικής περιουσίας και λει¬ 
τουργίας Σχολείων. 

2. Το άρθρο 187 του Π.Δ. 323/89. 

3. Την αριθ. 16/91 απόφαση του Κοινοτικού Συμβουλίου περί σύ¬ 
στασης Κοινοτικού Νομικού Προσώπου με την επωνυμία Σχολική Επι¬ 
τροπή Νηπιαγωγείου Παλαιόχωρας, αποφασίζουμε: 

1. Συνιστάται στην Κοινότητα Παλαιοχώρας του Νομού Χαλκιδικής 
ίδιο Νομικό Πρόσωπο με την επωνυμία Σχολική Επιτροπή Νηπιαγω¬ 
γείου Παλαιοχώρας. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο, ως Πρόεδρο. 

β. Τον εκάστοτε Αντιπρόεδρο. 

γ. Τον Διευθυντή του Νηπιαγωγείου. 

δ. Εκπρόσωπο του Συλλόγου Γονέων και Κηδεμόνων. 

. ε. Ένα δημότη και κάτοικο της Κοινότητας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 
Το Δ.Σ. εκλέγει Αντιπρόεδρο, Γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δη;ιοσιευθεί στην Εφημερίδα της Κυβερνήσεως. 

Πολύγυρος, 30 Μαΐου 1991 

Με εντολή Νομάρχου 
Ο Διευθυντής 
ΔΙΑΜΑΝΤΗΣ ΠΡΙΤΣΑΣ 

- * - 

Αριθ. 7304 (13) 

Σύσταση ίδιου Νομικού Προσώπου στην Κοιν. Παλαιοχώρας Ν. Χαλκι¬ 
δικής με την επωνυμία Σχολική Επιτροπή Κοινότητας ΓΙαλαιοχώ- 
ρας. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 1894/90 περί Σχολικής περιουσίας και λει¬ 
τουργίας Σχολείων. 

2. Το άρθρο 187 του Π.Δ. 323/89. 

3. Την αριθ. 15/91 απόφαση του Κοινοτικού Συμβουλίου περί σύ¬ 
στασης Κοινοτικού Νομικού Προσώπου με την επωνυμία Σχολική Επι¬ 
τροπή Γυμνασίου Παλαιοχώρας. αποφασίζουμε: 

1. Συνιοτάται στην Κοινότητα Παλαιοχώρας του Νομού Χαλκιδικής 
ίδιο Νομικό Πρόσωπο με την επωνυμία Σχολική Επιτροπή Γυμνάσιο 
Παλαιοχώρας. 

2. Σκοπός του Νομικού Προσώπου είναι: 

- Η διαχειριστή των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο, ως Πρόεδρο. 

β. Τον εκάστοτε Αντιπρόεδρο. 

γ. Τον Διευθυντή του Γυμνασίου. 

δ. Εκπρόσωπο του Συλλόγου Γονέων και Κηδεμόνων. 

ε. Εκπρόσωπο της μαθητικής Κοινότητας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο, 
Το Δ.Σ. εκλέγει Αντιπρόεδρο, Γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Οικόπεδο έκτασης 4.227 μ 2 με το διδακτήριο. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 30 Μαΐου 1991 

Με εντολή Νομάρχου 
Ο Διευθυντής 
ΔΙΑΜΑΝΤΗΣ ΠΡ1ΤΣΑΣ 


Αριθ. 7285 

Σύσταση ίδιου Νομικού Προσώπου στην Κοιν. Παλαιοκάστ| 
κιδικής με την επωνυμία Σχολική Επιτροπή Δημοτικού 
Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 1894/90 περί Σχολικής περιουσίου; και λει¬ 
τουργίας Σχολείων. 

2. Το άρθρο 187 του Π.Δ. 323/89. 

3. Την αριθ. 21/91 απόφαση του Κοινοτικού Συμβουλίου περί σύσταση- 
Κοινοτικού Νομικού Προσώπου με την επωνυμία Σχολική Επιτροπή Δημοα! 
κού Σχολείου της Κοινότητας Παλαιοκάστρου, αποφασίζουμε: 

1. Συνιοτάται στην Κοινότητα Παλαιοκάστρου του Νομού Χαλκιδι¬ 
κής ίδιο Νομικό Πρόσωπο με την επωνυμία Σχολική Επιτροπή Δημοτι¬ 
κού Σχολείου. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από δμελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο, ως Πρόεδρο. 

β. Δύο Κοινοτικούς Συμβούλους. 

γ. Το Διευθυντή του Δημοτικού Σχολείου. 

δ. Ένα δημότη κάτοικο της Κοινότητας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει Αντιπρόεδρο, Γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση της Κοινότητας, β. Ετήσια επιχορήγηση του 
Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

6. Εισπράξεις από το αντίτιμο των παρεχόμενων πραγμάτων ή υπηρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 31 Μαΐου 1991 
Με εντολή Νομάρχη 
Ο Διευθυντής 
Δ. ΠΡΙΤΣΑΣ 


(14) 
'°υ Ν. ΧαΧ. 
Σχολείου. 


ΑΠΟ το ΕΘΝΙΚΟ 

